
SYNTY 


Pegasos, haaveen siipihepo, 
sa sädeharja, tuuli=lento, 
Pegasos, voimakas ja hento, 
nuol’ leimahtava, tyyni lepo, 
Pegasos, jonka lento vento 
ylitse tuskain, riemujen 

käy viimein yhtä säteillen, 
Pegasos, mistä synnyitkään? 


Sylistä kolkon Kauhurimmen 
ja Sumusaaren pimennoista, 
Medusan noitakatsannoista 
ja kiharoista käärmeimmen, 
synkeistä veripisaroista 

ah, siipiratsu siloinen 

ja villi jälleen, iloinen, 
ilmoihin läksit liitämään. 


SUMUSAARI 


Meri meiän ikkunalla. 
Mikä se meressä vipi? 
Sotka tuo meressä uipi — 
Kätkyt totkan siivet alla — 
Poika kätkyen sisässä. 
Mitä poikanen tekevi? 
Kirjokantta kirjuttavi. 
Mikä kirjokannen alla? 
Neito kirjokannen alla. 
Mitä neitonen tekevi? 
Kultakangasta kutovi, 
Hopeaista helkyttävi. 
Taittui yksi kultalanka, 
Helähtyi hopealanka. 
Neito täytyi itkemähän, 
Neito itki, kyynel vieri 
Sinisille silmäluille, 
Punaisille poskipäille ... 
Suomalainen muinaisruno. 


AURINGONSATEITA 


Heräsin kuin sadun 
Ruusuprinsessa, 

näin eessä tähtisilmän 
ja uutta laulua 

ma kaikkialta kuulin 
maan päältä, alta maan, 
niin herääväni luulin 
ma toiseen maailmaan. 


Pimeydessä kauan 

orpo vaelsin, 

ma rotkoteitä kuljin 

ja alhoon alenin, 

jo väsyin matkan vaivaan 
ja nukkumahan jäin, 

niin alla oudon taivaan 
ma pahaa unta näin. 

Vaan herätessäin hehkui 
kasteloistein maa, 

ja kastehelmissilmä 
mua vastaan katsahtaa 
niin avoin, kirkas, syvä, 
niin anteeks antava, 
niin lempeä, niin hyvä, 
niin kauas kantava. 


Nyt eessä kastehelmen 
ma seison väristen, 

ma vaeltaja mieron 

kuin olla, tiedä en: 

sen pelkään kuulakkuutta, 
sen helmen=värjyntää — 
kuin onneani uutta 

ma voinen säilyttää? 


EPAILYS 


Taas kaunista paljon nähdä sain, 
tuli haavehet surullisiksi, 

ma vaivuin viimein kyyneliin, 
en oikein tiedä miksi. 


On kuin joku sielussa kuiskuttais: 
tuo vieras on valtakunta, 

sinä siihen sisälle pääse et, 

se sinulle aina on unta. 


Kuin pahasta teosta tavattu 

ma jälleen syrjähän hiivin, 

on niinkuin vaipuisin syvyyksiin, 
kuin lentäisin lyödyin siivin. 

SINILAPSELLE 


Sinilapsen löysin sun 
surevainen sotiain, 
löysin toisen eksyneen 
kaivatessa kotiain. 


Löysin sinut löytäissäin 
lohdun, sielun taulan taas, 
rinnan riemun kuullessain 
sinipiian laulantaas. 

VAHAN ELIINAN UNI 


Ah, kuin julman unen näin: 
kuljimme me alhoon päin 
kahden, rotkoon laskeennuimme 
vuoritietä alennuimme. 


Näämme jylhän syvänteen, 
syvänteessä päily=veen, 

alta pinnan syvyys hohtaa, 
silmä järvenpohjan kohtaa. 


Veden pinnall' lumpehet, 
ihmeen suuret, valkoiset, 
niinkuin joutsenlinnut uivat, 
peilikalvoon kuvastuivat. 

Mutta joka lumpehen 
juuren' oli ihminen, 
kultahapsi valkosimpi, 
toinen toista kaunihimpi. 


Ah, ne nousi sinuun päin . 
Miks niin pahaa unta näin — 
sinut armas säikähytti 
taas Eliina paha tytti. 


ENSIMAINEN TUULENHENKAYS 


Ei kestä kauan hohde silmien, 
ei kauempaa kuin kastehelmien 
kimallus aamun heinänhelpehellä. 


Kun saapuu tuulen ensi tuiverrus, 
on poissa korren kallis kaunistus, 
ja kadonnut on hento öinen kaune. 


Tai tuulikaan ei tule, häviää 
vain ilmaan kimmel, kukka yksin jää 
korua kadonnutta suremahan. 


2. — Onni Okkonen. Hyperborean poika. 17 


TEORIAT 


On harmaat teoriat, vihreä 

vain yksin elämän on kultapuu, 
näin lausui kauan sitten viisas suu, 
vaan usein vanha totuus unhottuu, 


inehmo teoriaan takertuu 

ja kiertää sitä niinkuin maata kuu 
siks kunnes siihen aivan kuoleentuu — 
niin käydä joskus voipi, ystävä! 

LÄHTIESSÄ 


Sa lausuit lähtiessä, voimakkain 
on tuoksu yksinäisen metsänkukan, 
ja kaunein kaikista voi olla kulku 
suruisen, harhailevan ihmisrukan. 


Vaan muista, yksin Sinikukka myös 
se sairas viihtyy korven pimennoissa, 
ja yksin myrkkykasvi katkerin 
kukkaansa puhkee kaukaisissa soissa. ji 

PURJEHTIJA 


Kun koito läksin löytöretkellen, 

niin rannall' laivaa polttanut ma en, 
vaan varaks vahingon ma kätkin purren, 
näin henkeäni ajattelin surren. 


Ja taistoon riensin melkein allapäin, 

ma tappiosta yöllä unta näin, 

myös kurjasti ma päivin käytin miekkaa, 
en sydänverin punannut ma hiekkaa. 


No niin, nyt tappasin, kun pakenin, 
niin turhaan pakopurtta haikailin: 
se poissa oli. Ah, nyt mieltä vaivaa 
miks lähtiessä polttanut en laivaa. 


Miks polttanut en, kaikki uskaltain, 
kaikk’ yhden ainoon heiton varaan vain, 
myös voiton saanut oisin taikka surman, 
en rannalla ois autiolla turman. 


SYYSLINTU 


Syyslintu lentää kohti etelää, 
vaan pohjoisehen hältä sielu jää. 


Hän lentää maailmoihin auringon, 
vaan auringoton hällä sydän on. 


Hän aina muistaa: tuli turmio, 
katosi lyhyt onnen hurmio. 


Ken kanssa lentää aikoi etelään, 
jäi kuolleena hän pohjaan lepäämään. 


Nuol’ lensi kauhun, hento tupertui, 
siit asti orpo aina yksin ui. 


Hän saapuessa syksyn pakkasten 
päin etelää myös lensi harhaillen. 

Vaan kukat etelän ei hymyilleet, 
ja kylmät oli kullanhohdeaveet, 


Mustaksi taivas näytti muuttuneen, 
ja maat ne pukeutuivat murheeseen. 


Kun saapuu mihin, ilo kuolee pois, 
kuin pahan viestin kyyhky ollut ois. 


Niin maasta maahan, aina eteenpäin, 
syyslintu lentää sielutonna näin. 


PYHAT PUUT 


Dodonan tammein alle katveeseen 
ma nukuin pyhäin puitten kuiskeeseen 
yksvakaiseen ja surumieliseen. 


Unessa kuulin silloin sävelet 
kuin kevään hellät ensi kukkaset 
ois kuiskinehet sanat suloiset. 


Ma kuulin sanat ammoin armahat, 
ja mieleen nousi kevätkunnahat, 
niin lempeät ja päivänhohtavat. 


Olento nuori valkovaatteissaan 
hymyillen lähtijälle viittomaan, 
olento takaa monen meren, maan... 


Ah, tunsin tuskan silloin syömessäin 
ja heräsin, — vain eessä tammet näin, 


ja kyyneleet ne kiersi silmistäin. 

PUOLIPAIVAN HILJAISUUS 


On puolipäivä, humu kaukainen 
kaduilla lientyy ohi ajajain; 
hiljemmin kaksivaljakkokin käy, 
ja raitioiden helske heikkenee, 
junankin vihellys kuin kuolee pois, 
ja rattaat kuormahevon torkahtaa. 


Nyt kaikki vaikenee, mun kammiooni 


ei mitään kuulu, kuuma hiljaisuus 
vain korviani hyväilee ja silmät 
suloisin uupumuksin suutelee, 

ja sairaan syömeheni unijuoman 
niin valkean nyt valaa, huumaavan ... 


Ja kesken hiljaisuuden laulu kuuluu: 
Yks orpo repaleinen tyttönen 
nyt jossain hiljaa hennon laulun alkaa, 


keviisen laulun, lemmen kaipaavaisen, 
suruisen laulun, keskenkatkeevaisen 


ammoisen tarun tuulentupaisesta ... 


Ah, laulu lakkaa, palaa omnibus, 
kilinä kellon, kiskon vingahdus, 

ja uudet kuormarattaat; huokaisen, 
pään kirjoihini painan, aatteisiin 
kaukaisten aikain jälleen syvennyn, — 
vaan syömessäni laulu, laulu soi. 

VANHA HUONE 


Kuinka hyvin sopiikaan ne yhteen 
vanha huone ja tuo vanha suru, 
kummassakin kulunehen leima, 
vanhaa ylevyyttä muru. 


Vanha huone, syltä pari pitkä, 
täyttämänä seuran sekalaisen, 
koristama kaikenlaisen koran — 
seinäll’ yksinäinen kuva naisen. 


Usein katselen ma kauan kuvaa. 
Ken sa lienet, kaunis tuntematon? 
Miksi: hymyilet sa, kelle, kuinka 
jouduit alle tämän halvan katon? 


Miksi hymyilet sa, miksi katsees 

kylmään maailmaani loihtii muiston, 
katseen kuollehen, ah kevätkunnaan, 
käynnin varjostossa vanhan puiston. 


Miksi kirkastuksen säteet loihdit 
sielun harmajahan sumumereen, 
miksi mieltä tuskaisesti viillät, 
yli kaiken saatat kauhuväreen. 


Vanha huone, syltä pari pitkä, 
koristama seuran sekalaisen, 
miksi kesken jokapäiväisyyden 
omistat sa kuvan ihanaisen! 

TUNNUSTUS 


Maun unhoitan, 
ah, milloinkaan 
sua suurta unta 
en ma vaan. 


Kun voimat kerran 
jättää mun, 

kun aatoksiini 
vanhennun, 

kun kerran viimein 
laskeennun 
ikuiseen syliin 
pimeyden, 

ah, kaksin kerroin 
kaivaten 

ma muistan sun. 


Sua etsin teiltä 
vierasten, 
kaduilta kaukos 
linnojen, 

sua kammioista 
kirjojen, 
kuvista aikain 
vanhimpain, 
ah, mistään sua 
enää vain 

ma löydä en. 


Sua katse vieras 
muistuttaa, 

sua unikuva 
tarkoittaa, 

vaan katse vieras 
vieraaks saa, 

ja unikuva 
häviää, 

vain muisto karvas 
jälkeen jää, 

mua ahdistaa. 

En löydä sua 
etsien, 

ma ikävääni 
vanhenen, 
eloni voima 
vuosien 
keralla kuihtuu 
kuolemaan, 
sua ainoata 
koskaan vaan 
unohda en. 


Sun muistosi on 
ahdistus, 
suruinen kalkki, 
lohdutus, 

on ainoo hurmas 
kangastus 

se kulkijalle 
erämaan, 

kun hiekkaan uupuu 
kuolemaan — 
ah, kangastus! 


Muun umhoitan, 
sua milloinkaan, 
sua suurta unta 


en ma vaan. 

VALKEA KYYHKY 


Mikä silmäini edessä? 
Meri silmäini edessä, 
aava, tyhjä, rannaton — 


Mikä meren yllä lensi? 
Kyyhky meren yllä lensi, 
kyyhky valkea, väsynyt. 
Mitä kyyhky etsi siellä? 
Pientä kättä etsi siellä, 
pientä kaitaista kevyttä, 
mi ennen ojensi oksan, 

mi ennen silitti siivet, 
hellin haasteli, huhusi, 
sylihinsä sulki väriseväisen. 


Ken taaskin merellä lensi? 
Kyyhky taas merellä lensi, 
kyyhky valkea, väsynyt. 


Sen jo siipi vettä viiltää, 
katse sen sumussa hiukee 
pientä kutsuen kätöistä, 
pientä kaitaista kevyttä ... 


Ken siellä merehen uupui? 


Kyyhky siellä merehen vaipui, 
kyyhky valkea, väsynyt. 


3. — Onni Okkonen. Hyperborcan poika. 

METSAN KOLKKA KARJALASSA 


Etsitie, konnitie, 

Etsitie meic metsad, 

Konnitie Kolga korved, 

Tallatie Torma heinä, 

Sotkiti salu sinine, 

Rutjuti rohi punane. 

Tuli üksi metsä tukka, 

Sai üksi metsä salka, 

Kuhu pääle päiv ei paistand, 

Kuhu kuu ei kuumendanud, 

Lind ei oksale osanud, 

Madu ei juurilla maganud: 

Sielt nie aisad hakatie, 

Ja sie luoka leigatie, 

Ja nied ränget raiutie, 
Virolainen muinaisruno. 





VIRSI RUODAVUKSEN MIIHKALIN KUOLE= 
MASTA 


Hilippainen hoikka poika 
oven kiini kapsahutti: 


»Onpas nyt oloinen ilma, 
taivas kuin teräksen tuike, 
lumi niinkuin liinavaippa, 
pinnalla vähä vitiä; 

kuin ois lysti hiiletellä, 

lylyn juosta liiletellä 
petra=poian pellonmailla . , » 


Kuuli sen vanha Miihkalsukko, 
kuuli, ei virkkanut mitänä, 
huoahti vain, hengähti vain, 
katuskoissa käännähti vain: 
vanha, kuoleva, kadonnut, 
jonk' ei silmä päivää nähnyt, 
jonk’ ei jalka maahan noussut. 

Huoahti vain, hengähti vain, 
kun tunsi tutun tuiman ilman 


ja vanhan iloisen ilman. 


Jo hän näki silmäin eessä 
metsäaittaiset omaiset, 

jo hän tunsi häilyvänsä 
talvisilla tanterilla, 

jo sukset jaloissa juoksi, 
jo sauvat käsissä keikkui, 
suu hyrisi metsävirren: 


»Lähen miehissä metsälle, 
urohissa ulkoteille, 

kahen, kolmen koiran kanssa, 
viien, kuuen villahännän, 
seitsemän sepelikaklan . . .»* 


Jo hän hiihti mäkeä myöten; 
suksi se matona sujui, 

koira se keränä kaartoi 
koleaisen korpirannan, 

jo antoi kullat kuusosille, 
hopeat metsälle vuoli, 

jotta suostuis mannun sulho 
ja mieltyis metsän emäntä, 


* Vanhaa karjalaista metsävirttä. 

Jo laelle vaaran nousi ... 


Vaan mipä täällä kumma kaunis: 
Niin on kuin Solohkoin saaren 
kirkko kullan kimmeltävä, 
hopealle himmeltävä; 

päivä sen selällä paistoi, 

kuu sen kuumoitti ovilla, 

tähdet risteissä ripetti; 

ympärillä vaskivalli . . . 


Ja mikäpä rahvas häinen rahvas, 
kuin kirkon kuvainen rahvas: 
Kultarihmat kulmaluilla, 

selässä hopeasiivet, 

päällä valkovaattehuiset, 

yks kuin Jyrki järeäparta, 

toinen Ilja nauskuparta, 

yks kuin . . . varjele minua . .. 
yks kuin Jumalan Suurisynty, 
sadat enkelit sivuilla, 

tuhat torvensoittajaista . . - 


Jo tunsi tuhon tulevan, 
hatun tempas harmailtansa: 
Terveh teille ristikansat. 

Joukko vastahan johisi: 

»Se on Miihkali metsämiesi, 
Ruodavuksen runo suuri, 
loitsija ylen väkevä — 

miks et painu polvillesi?» 


Tahtoi Miihkali totella, 
tahtoi, polvi ei totellut; 
ei lylystä jalka noussut. 


»Vanha jo olen», vapisi. 


»Vanha olet», virkkoi Synty, 
»vaan et vanha hiihtämähän, 
kuin petra parahin lennät, 
mäet nouset, jyrkät lasket, 
tasaiset hitahin hiihdät — 
etpäs painu polvillesi. 

Vielä ma tuohon mutkan muistan, 
tuomiosi tarkan tunnen: 

etpä Roajuhun* ylene 

ellet Roajun rintamailta 
valkopetroa tavanne, 
petraistani, kultaistani . . . 
sen jos saarrat, sitten pääset, 
muuten et... » 


* Paratiisi. 

Hävisi joukko 
Paratiisin portin kautta. 


Ukko Miihkali yksin yössä 
kuin pillan pahimman tehnyt 
alla päin, hajalla mielin 
hiihteä hyryttelevi. 


Ah, mipä siellä siinti yössä: 
kuin on tähti kiitäväinen, 

ei ole tähti kiitäväinen, 
tulivarsa liitäväinen, 

ei ole varsa liitäväinen, 

se on petra kultaketrä, 
kultaketrä, hopeakapja, 
hopeakapja, hopeakarva . . . 


Mies jälestä potkaisihe, 
potkaisihe, pinnistihe 
vasten maata, vasten suota, 
vasten varvikkomäkeä, 
kuin käreä kärppä kiisi, 
kuin äreä ilves irnui, 

vaan ei puutu kultaketrä, 
kultaketrä, hopeakapja ... 

Heitti kuin ennen nuorra miessä, 
heitti nutut, liivit heitti, 

heitti paidan palttinaisen, 

kaikki viskasi vitahan; 

yhet jäi kaatiot kapeat 

miehen pinnan peittimiksi 
paukkuvassa pakkasessa. 


Siitä taas sileitä huuhki, 
savu suihki somman päästä, 
tuli puikki pälkähästä, 

vaan ei puutu hopeapetra, 
hopeapetra kultaketrä: 

se jo seljän poikki hippoi 
silmän siintämättömissä, 
korvan kuulemattomissa. 


Jo huusi hopussa miesi 
turvat tuttavat avuksi: 


»Nylkyisä Akka Tapivon 

ota kiini, älä laske, 

suitsin suista sarvi kulta, 
päitsin pistä hopeakapja; 

kuule kun minä rukoilen, 

kuule kun hädässä huudan .. .» 


Ei kuullut Tapivon Akka, 
miehen uupuvan anetta, 

ei kuullut Tapivon Ukko 
vanhan vaipuvan muretta; 
Virpusa Tapivon poika 
jäähän jääti kyyneletkin — 
lyly lens poikki pälkähästä, 
sauva somman suoverosta. 


Jo ukko lumelle lankee, 
jo vanha vidillä viihtyy; 
yön on yrmy ympärillä. 


Yön on yrmy, tuiske tuulen, 
vihellys karhun, suden ulahus, 
kohu kuoleman jalaksen; 
ken reessä resuinen hoippui, 
kuin rikeä naavakuusi 
siniviitan siekaleissa, 
punapaidan riekaleissa; 

ei ole kuusi naavahapsi, 
vaan on akka naavatukka, 
naavatukka, naavasukka, 
kuusen koukkussorminensa, 
kuusen loukku-leukoinensa: 
on akka Tapivon Akka. 

Ja se huusi, ja se yrmyi: 
»Jopas ma tapasin sinut, 
Ruodavuksen runometsä, 
loitsija ylen väkevä, 
tapasinpa tutkaimelta, 
kammon kärjeltä yletin, 

kun Akan avukses huusit, 
mutta taivasta tavotit. 
Häpeä vanha häijy miesi: 
aina meitä pettelit sa, 

aina riistan kettelit sa, 
kullan lupasit, vasken vuolit, 
hopean näytit, tinan käytit, 
viime viljamme varastit. 
Aina meitä lyylittelit, 

mutta kirkot kyyrittelit, 
paastot täytit — täyttämättä 
viime tuohuksen ylennys . . .» 


Ja se huusi, ja se yrmyi 
kuusen loukkusleukoinensa 
ja se pisti ja puristi 
kuusen koukku=sorminensa. 
Värisi vanha valkoparta 
kammaossa tulikovassa; 


hikihelmet kulmaluilla, 
jääpisarat parran tiessä, 
värisi, virka ei mitänä: 
silmäin eessä pertti puhdas, 
taaton pertti kiiltoparsi, 
lautsat laajat, pöytä pyhä; 

itse pelvaspoikaisena 

lattialla liekun luona, 

maamo suuressa tsupussa 
juuressa Jumalan kuvan, 
notkistuen, polvistuen, 

maassa maaten, kauan maaten; 
tuohus tuikkii hämärässä, 
Neitsyt nurkassa hymyypi ... 


Ylimmäisessä hädässä, 
toivossa alimmaisessa 
näin Hänelle hyinen urho: 


»Ah, sa Äiti armollinen, 
Neitsyt Maaria Emoinen, 
elä hylji hukkuvaista, 
elä syrji erehtynyttä, 
tule turvan tuojakseni, 
pistä pivos suojakseni, 

kaunis sa kätöinen nosta, 
hyväisin pahaiset kosta, 

pyyhi pois kivun kipunat 
simaisella siivelläsi . . > 


Sattui satu, ihme yleni: 
öinen yrmy hiljentyvi, 
yöhyt yltä valjentuvi, 
hanki hiiluu kuin hopea, 
hopealla päivänkehrä 
hiljaa luokse luonteleva; 
eipä se ollut päivän hohde, 
olipa muu pyhäinen paiste, 
loiste Neitsyt Maariaisen, 
ah, Emoisen armahaisen, 
luokse kurjan kulkevaisen, 
helmoihinsa sulkevaisen. 


Virkkoi Maaria Emoinen: 
»Nouse ylös Miihkalini, 

nouse jo, älä varaja, 

tuon ma sulle synnin päästön. 
Saat tässä kolme keräistä: 
yksi punainen, sininen toinen, 
kolmas kultainen keräinen; 
kun avannet ensimäisen 


lennät kuin tulisoroinen, 
kun sa avannet toisen, 
leijut kuin valoinen ilma, 
kun sa kolmannen avannet, 
pääsinpetrasi tavannet.» 


Avas Miihkal ensimäisen, 
tunsi hän talisen soron 
suonissansa soutavaisen, 
tunsi läylit, tunsi tuimat 
hiukaisevat noutavaisen; 
avasi hän toisen kerän, 
kevyt niinkuin ilma leijui, 
mainen musta alla heijui; 
avasi hän kolmannenkin, 
tunsi ylimmän auvon senkin, 
tunsi ilon taivahaisen, 

ties katoovan kaiken maisen. 


Kun heräsi, selässä petran 
kultaketrän kiidätteli, 
paratiisin porttiloille. 
Katsomassa häinen kansa, 
pää kulta, hopea siipi; 

ja hänelle torvet raikui, 

ja hänelle laulut kaikui, 

ja hänelle kädet aukes .. . 

Itse Jumalan Suurisynty 
sadan enkelin sivulla 
noin hänelle hymyten haastoi: 


»Miihkali rakas poikaiseni, 
kilvoituksen kilvoittelit, 
voittelit ylimmän voiton, 

sait ikuisen onnen arvan — 
vaan sa maine metsämiesi, 
Ruodavuksen runo suuri, 
laula, pyydän, laulu meille, 
kun menemme Taaton teille.» 


»Laula, laulan, virkkoi kaikki. 


Ilo hepäsi, hämi epäsi, 
toki lauloi läylimielin 
eessä nuoren Suurisynnyn, 
eessä enkeleitten riemun, 
portin suuren auetessa, 
tien valoisan viitatessa, 
lauloi virren Maariaisen, 
päästi suosta Puolukkaisen: 
lauloi virren viimeisensä, 


ylimmäisensä yletti ... 


Värisi kaikki pyhäiset miehet, 
itki kaikki pyhäiset naiset. 


Virkkoi Synty kyynelsilmin: 
»Lähtenemme, kohonnemme . . .» 


Vanhus vielä henkäisihe, 
varjo vielä huokaisihe, 

astui sitten valoon suureen 
Jumal:Taaton polven juureen. 


4, — Onni Okkonen. . Hyperborean poika 

IIVANAN PÄIVÄN AATTO 


On lempeä livanan päivän aatto, 
ja nukkuu jo maamo valkea taatto, 
ja nukkuu jo kaikki vanha väki, 
he pyhästä miehestä unta jo näki, 
mi korvessa kulki ja nahkaisiin 
oli puettu kamelinkarvaisiin, 

söi heinäsirkkoja, siritti mettä, 

ja vierellä pyhää Joortanin vettä 
kastoi kaiken Juudan maan, 

myös Suurisynnyn, sen autuaan — 
on angervontuoksuinen aattoilta. 


Jo hälveni hälinä rappusilta, 

jo riutui rakkailta tanhuvilta 

ja unehen uupui. Vaan livana Pyhä 
se taivaan kaarella valvoo yhä 

ja valaa kultaista kastettaan 


kuusihin maan ja kukkihin maan 
ja armahille tupaisille 

ja neidisaitoille hupaisille; 

koko suuren kesäisen maailman 
sulhasunia uinuvan 


taas kastaa livana Kastaja hyvä. 


Ja kastehelmissä synty on syvä, 
on lempi lehtihin imeytyvä, 

on osa onnehen, kutsu kukkaan, 
tehova yrttihin, immyt rukkaan, 
on arpa suurehen sulhaseen 

yli kirkon kuuden, viiden veen; 
ja ken ne keräsi, heräsi hempeen, 
ken niissä kylpi, kylpi lempeen, 
sai tuntea taivahan aukeevan 

ja rinnan riemusta raukeevan 

ja kyyhkysen äänen sai hän kuulla. 


Siks nuku ei impyet aitan suulla, 

ei nuku, vaikka ois aika luulla, 

vaan hiipivät hiljaa, soljuvat salaa, 
ja kuulevat kuin Pyhä kastetta valaa, 
ja empien, aikoen, empien, 

käy kulku sinivyösimpien; 

nyt juoksuhun hyppää solakkajalat 
ja heinässä helskyy kuin salakkakalat 
ja yöhön haipuvat kultaiseen 

ja maahan vaipuvat multaiseen 

taas helmassa pellon heilimoivan. 


Nyt kuulemme taivahan pilven soivan 
ja näemme Kastajan unelmoivan, 
suun vanhan harmajan käyvän hymyyn, 
kun hanhoset hiipii viljahan lymyyn, 
ja paitaiset kainojen kaitaiset 

saa pientaren hoikat raitaiset; 

ja valkeet käsivartten orret 

ne värjyy kuin isot angervokorret, 
kun kultavihmoja heittelee 

ja siunauksin peittelee 

ne vanha Iivana Kastaja hyvä. 


Ja kastehelmissä synty on syvä, 
on lempi lehtihin imeytyvä, 
on osa onnehen, kutsu kukkaan, 
tehova yrttihin, immyt rukkaan, 
on arpa suurehen sulhaseen 


yli kirkon kuuden, viiden veen; 
ja ken ne kerisi, herisi hempeen, 
ken niissä kylpi, kylpi lempeen, 
sai tuntea taivaan aukeevan 

ja rinnan riemusta raukeevan 


ja kyyhkysen äänen sai hän kuulla. 

ILLAN SINI 


Nyt sineen illan autuaan 
sa salo armas hukut 
ja taivaan kultaunelmaan 
etäällä siellä nukut. 


Kuin neidon hento unelmas, 
et muista sydänparkaa, 

et korven kylmän suruas, 
hetettä hallanarkaa. 


Ja päivän muista murheit et, 
kun metsän toivo lankee, 

yön tyhjyyttä sa muista et, 
kun halla mailla ankee. 


Nyt unelmoit kuin neitonen 
ja katsot iltatähteen, 

sa seutu suurten korpien 
ja monen hallalähteen. 


Idästä päivän nousentaa 

sa uutta unelmoitko, 

vai vanhan päivän laskentaa 
noin muistella sa voitko? 


Uus päivä sulle uudestaan 
vain arkihuolta toisi, 
ja mennehestä haaveestaan 
miks enää unelmoisi. 


Kuin sinisiin siis tunnelmiin 
nyt salo armas vaivut, 

ja punapilven unelmiin 
tuoli” etähällä haivut? 


Ah, tietänetkö itsekään 

sa korpi sinituntu, 

kuin kudottu tuo kaunis on 
sun haavehesi huntu! 

Lie siinä sinimuistelot 

sun menneen päiväs kullan, 
lie siinä harmaa aavistus 
myös saapuvaisen hallan? 


Vaan läpi öisen murehen 
viel’ uuden onnen usko, 
ah, siitä sinikankaallas 
lie kuulas kullanrusko? 


TAHDELLE 


Mita sa vipajat tahti, 

yön sädehdit kirkas silmä? 
Hetken hiilut, sammut sitten, 
taas kuin kylmä teräksen kimmel, 
taas niin kaukainen, kadonnut, 
taivon taakse tumman mennyt. 
Taas kuin kukka, taas kuin kevät 
syttyvä, sädehtiväinen, 

maahan alas astuvainen 

otsalleni auringoksi, 

syömeni tulisoroksi . . . 


Silmät sulki suuri hurma, 

niinkuin autuus, niinkuin surma — 
kun avajan, tähden tuike 

taas niin kaukainen, kadonnut; 

yön vain yrmy ympärillä, 

tuulen hangella ulahdus. 

PYHALLE VUORELLENI 


En koskaan ma enää 

saa polkea pyhää pintaas, 
en koskettaa sun 

voimia tuovaa rintaas, 
ah, orpo ma hiihdän 
latua maailman rannan, 
ei minulla sijaa 

kuhunka taakkani kannan. 


Ja kumminkin yksin 

ma tunnen sun maasi ja taivaas, 
vain minä yksin 

syyn tiedän sun suureen vaivaas, 
vain minä tunnen 

tien, mi laelles johtaa, 

ja minun on erämaa, 

mi sinisnä silmihin hohtaa, 


erimaa njinkuin 
rannaton haaveiden meri, 
autere aamulla, 
päivänlaskussa veri. 


Vain minä tunnen 

kuin karu on kamaras pinta, 
kuin kallis on jokaisen 
viljellyn vakosi hinta, 

kuin joka askel on 

valtaama vaivan, 

kuin koukero sarkas 

on piskuinen aivan. 

Vain minun silmissäni 

ne suurelta näyttää, 

vain minun rintani 

ne kultaisin riemuin täyttää, 
sieluni korsien keinussa 
heilimoiden nuojuu, 

niiden poudantuskan 

tuntien huojuu. 


Vain minä tiedän kuin vedet 
vaoillas keväällä hersyy, 
kuin ensimäiset pientaren 
pellonpekot versyy, 

kuin taivahan hattarat 

leikkii kurkien juonta, 

kuin ensimäinen leivo lentää 
valkoisen pilven luonta, 

ah, minä muistan kuinka se 
riemulaulun virittää, 

kuinka puro sen soinnussa 
rinnettás lirittää, 

ah, minä tunnen puhtauden 
ensimäisen nurmen nukan, 

ah, minä aavistan autuuden 
ensimäisen orvonkukan, 

ah, minä tunnen valkean riemun, 
jota päivänkakkara=kentät loistaa, 
minun kesäistä mennyttä riemuani 
ne vain toistaa... 


Vain minä tiedän kuin tyhjäks 
jäät kun kukkasi leikataan, 
kun karun kamaras ainoilla 
leikitään ja veikataan, 

vain minä tiedän kuin oudoks 
jäät kun kortesi kaatuu, 

vain minä tiedän kuin synkäks 
silloin multasi paatuu; 


ja minä, joka tiedän 
kuin toivo on sitkee, 
vain minä tiedän 

miks syysiljantees itkee; 
ah, minä tunnen lohdun 
ensimäisen lumiliinan, 
valkean talvisen rauhan 
jälkeen syksyisen piinan. 


Minä tiedän miks laellas 

on talvimyrsky kaikkein häätävin, 
tiedän miks katsot 
lumituiskuin jäätävin, 

miks tuulen ulvahdus 

on niin välinpitämätön: 
hangella parhainkin siemen 

on itämätön; 

tiedän miks pääsi päällä 
tähdet kylmimmin tuikkaa, 
miks kiireelläs pakkasen kielet 
sinisimmin puikkaa, 

miks kuuöinä sun metsäs 
kirkas kuin jäinen kirkko, 

miks timanttikruununa välkkyy 
jokainen jäänirkko, 

tiedän miks jääkruunu ääneti 
sortaa hongan nuoren, 
miks vanhuskin vaipuu 
alla hartioitten vuoren. 


Tiedän miks suvipäivinä jälleen 
lumipalloin leikkivät puusi, 
miten karistaa jään kulmiltaan 
ikirohkea kuusi, 

tiedän kuin varjojen tanssiin 
taas lumihanget herää, 

puut kesäiset muistonsa 
kidekukkihin kerää, 

minä tiedän kuin viimein 

taas jääkynttilät itkee, 

minä joka tiedän 

kuin toivo on sitkee, 

minä tiedän taas kuinka 
urpihin puhkee pajut, 

kuin alla hankien 

käy ouruvirrat rajut. 


Ja minä tiedän kuin viimein 
pois'lumetkin karkaa, 

ja kevätaurinko katsoo sua 
lehdetöntä vilunarkaa, 


tiedän kuinka silloin 
epäilet, uskot, 

on koleat yösi, 

autuaat aamuruskot, 
tiedän kuinka viimein 
vaoillas vedet hersyy, 
kuin ensimäiset pientaren 
pellonpekot versyy . . . 


En kuitenkaan saa 

polkea pyháá pintaas, 

en koskettaa sun 

voimia tuovaa rintaas ... 

KELOHONGAN VALITUS 


Maan perillä, suon sevillä 
kelohonka haastoi mulle: 


Laululintu muinen mieltyi 
minun koidon kumppaliksi, 
aamull’ auvoa visersi, 
päivin vain pesäistä laittoi, 
illoin haaveita hyrisi; 
minä tuhma korven honka 
tietämättä, taitamatta 
ojennin, ah, oksiani, 
levähytin lehviäni — 

pesä kirposi karuhun, 
munat kultaiset kivehen: 
siitä saakka ei minulla, 
tuiretuisella iloa. 

Jäin tuota murehtimahan, 


suremahan tuota päädyin, 
kasvu katkesi, häveten 
muiden varjohon vajosin. 
Toiset kasvoi puut punaiset, 
kuihtui kultakukkaiseni, 
toiset honkina helisi, 
näivettyivät neulaiseni, 

kului keltakerkkäiseni, 
viimein ma keloksi muutuin, 
aaveheksi puille puutuin — 
kuollut en, kadonnut mailta, 
elohon en kuiten jäänyt, 
kasva en, en kuiten kaadu, 
maaksi mustaksi murene; 
haamuna havajan vielä, 
surun muutuin muisteloksi. 


Paistaa páivá taivahalla, 
ei minun kukille paista, 
pilvi vettá ripsehtii, 

ei minun havuille ripsi; 
lumiturkki muiden päällä 
talven tulipakkasissa, 

ei mulla koidolla sitänä. 

Elän vain, haamuna havajan. 
Toisten päällä linnut laulaa, 
kotka mun kylmä vierahani, 
toisten oksilla pesäiset, 
laululintujen kesäiset, 

pöllö sokea luolan laatii 
minun oudon onttohoni. 


Näin ma haamuna havajan, 
koprat kouruiset ojennan 
ilmahan sinikovahan — 
elän vuosia satoja. 


NUOREN MAARIAN MURHEVIRSI 
1. 


Mitpä nyt kuulen sydäntä sykähyttävät kultaiset 
aaltoset, 

hämäräpirttiseeni allinlinnun sinisillä siivillä 
saapuvaiset, 

vierähtäneen lapsosen korvia valkoisilla kätöisillä 
siveleväiset, 

kauas kadonnehen nimen kuiskaavaiset, 

hämärääni sammuvaiset, 

toinen toisensa perästä kuolevaiset kuin kyynel= 
helmyet sinisiltä silmäluiltani, 

mitpä nyt kuulen kultaiset, kevätlehtiset aaltoset? 


Kappelin kuulen kaukaisen kirkonkellojen aala 
toset, 
kahden kauniin kultakellosen kuulen keväiset 


soinnit, 

talvisilmojen läpi väräjäväiset, 
niin iloisesti heläjäväiset kuin sulhaiskelloset 
maaliskuun sinihohtoisilla hangilla, 
kuin kaasojoukko kartanolleni riemuin rientä= 
väiset, 
hämäräpirttiseeni taivahan täydeltä kevitkiuruis 
. sen iloa kantavaiset, 
minulta suruvöiseltä neitoselta mustanharmajan 
kirjokankahani kudonnan keskeyttä= 
väiset, 
silmiltäni sinilangat riistäväiset, 
pääni päältä kuun hopealangat, 
minulta silmät kevätkukkaisen ensimäisillä katse 
hilla peittäväiset, 
korvat kevätkukkaisen ensimäisillä kuiskehilla . . . 


Miksipä nyt äkkiä keväiset kirkonkellojen aaltoset 
talvihämäriini kokonaan hävisivät, 

miksipä erämaan pirttiseeni hirvittävä hiljaisuus 
hiipi, 

miksipä kuulen nyt vain yksinäisen pääni päällä 
laululintaisen uikutuksen, 

miksipä näen yksinäisen laululintuisen kulta= 
kuusosen latvasta kadonnutta pex 
säänsä etsivän, 

miksipa kankahani musta kirja on niin pitkalle 
eestynyt, 

miksipä valkeat{vedet tippuvat sinisiltä silmás 
luiltani . . . 

II. 


Kauan, kauan sitten eräänä valkoisena puna= 
ruusujen puhkeentapäivänä, 

kun kultansa kuluttanut päivänkehräinen uupui 
taivaanrannan taakse suuren=suurena 
tulipunaisena ruusuna, 

kun metsät riisuivat auringonlaskuiset kulta= 
~ Mel halatit, 

häm siin viileihin yönsviittoihin valmistelivat, 

kun whe äinen ilojuhlien soitto suli surumieliseksi 
En ikuisia tähtiä ikävöivän laulu, 

kauan, kauan sitten eräänä valkoisena puna= 
ruusujen puhkeentapäivänä, 

kun viimeisien riemussa tuuditeltujen joukko 
päivää hyvästeleväiseltä sillalta soitel= 
len hävisi, 

sinä kuljit minun oman kevätruusuiseni puh= 
keentaa odottavaisen lapsosen ohi, 

ja nuori sinä olit ja kaunis, riemuin tuuditeltu, 
tähtisilmäinen ja päivän kullassa hohs 
tavainen, 

ja ohitsezastuvainen katsahdit minuun, 

ja minä värähdin kuin hirvi kuolettavaisen 
vasaman saanut, 

ja sinä olit ihastuksin ympäröity ja voitonseppe= 
lein seppelöity ja kaunis kuin Jumalan 
sotamies Miikael, 

mutta sinun ohitsesastuvaisen varjo lankesi 
minun tienoheen ylenneen orvons 
kukkaisen päälle, 

ja riisti päivän lahjakullat kulmaluiltani, 

ainoat auringon lahjoittamat kultarihmaiset .. . 

TII. 


Oman itseni mieliapeat minulla tienoheen lan= 
genneella siemenellä oli, 

päivän raskaissa raatehissa horjuvaisten tuudits 
tajaisten huolet minulla kaihokätkyessä 
liekutetulla oli, 

suruisia kaivopolkuja astuvaisten sinissisarieni 
ankeat minun eksyneen sydäntäni 
synkensivät, 

murhelaivoilla purjehtivien viljonsveljyeini vais 
vat minua hiisien vangiksi joutunutta 
hämmensivät, 

kaikki vain minun ympärilläni suruista oli, 

murheenkarvainen oli armahan kotimme katto, 

harmaa kohosi taivas päämme päällä, 

karu ja säälimätön oli kotoisen kalliomme 
kamara, 

vielä karumpi, vielä säälimättömämpi oli hiisien 
linnan kallioseinä, 

ei taivasta yhtään näkynyt yläpuolellani, 

mutta ilmojen pielillä minä kuitenkin tähtiä 
tavoitellut aina asuin ylösnousemuk= 
sen ylhäistä hetkeä odotellen, 

ja hiisien hirmuilta salassa minä ylösnousemuks 
sen korkeita kakkaumppuja valvats 
telin, 

vaan kun ylösnousemuksen ylhäinen hetki saapui, 

oli se liian kirkas pimeän tuskissa tummentu= 
neelle, 

ah, auringon kultaiset säteet suutelivat kuoliaaksi 
minun pimeän piilossa puhjenneet 
umppuni — 

miksi ylösnousemuksen säteet polttivat minun 
ainoat kukkaumppuni . . . 

IV, 


Tini lakastuneena keltaruusuisena syksysyönä 
minä sammunut liekki jälleen heräsin, 

tänä lakastuneena keltaruusuisena syksy=yönä, 

ah, herätessäni kuulin unissa asuvainen kuiss 
kehia kummaisia korvissani, 

kuin olisi joku kevätkukkaisen raukenevalla 
äänellä kuiskannut: 

ah, ainoiseni, orvonkukkani, sinua anisuskols 
lista minä rakastan, 

sinua ikuisesti odottavaista rakastan; 

mutta kun minä muinoin maailmassa vaeltas 
nut ympärilleni katsahdan, 

en ympärilläni yhtään ihmistä eläväistä nähnyt, 

vain keltaruusuisen lakastaneen yön näen 
hämäräpirttisessäni hamuilevan, 

vain ruusuiset lakastuneet näen hämäräpirttiseni 
ikuisesti ikävöitsevillä ikkunalaudoilla 
päätänsä surullisesti nyökyttelevän, 

niinkuin ne minulle nyökyttelivät viime yönä kun 
harhaileva henki heräsin, 
niinkuin sitä edellisenä yönä, 
niinkuin ne nyökytelleet ovat tuhansina lakastus 
neina keltaruusuisina syksyöinä ... 

V. 


Tehkää kaihoon kuolleelle lapsoselle ikuiset 
leposijaiset, 

pehmeät allinlinnun höyheniset päänalaiset pan= 
kaa murheisiin uupuneen uinumas 
tiloiksi, 

valkealla lumenliinaisella vaipalla kattakaa kuol= 
lut morsian, 

hänet ikuisesti hautaushymniä hyräjävien kal= 
mistokuusien varjohon viekää, 

hänelle koti kultaisten kuusosten alle rakentakaa, 

tupa kaksis, kolmehirsikertainen hänelle asun= 
noksi ylentäkää, ` 

pirttihin pieni päätyikkuna tehkää, ji 

päätyikkunaisen tumman pieleen istuttakaa 
punainen ruusu, 

jotta valkea sielu ikuisissa ikävissään näkisi aina 
sen punaisen ruusun, 

katsoisi ikuisesti ikävöiden tielle, jolta kaivattu 
kaukainen ei koskaan saapunut, 
heittäisi ikuisia jäähyväisiä siniselle metsämes 
relle, joka hänen suuren haaveensa 
kätkee, 
vuodattaisi ikuisia kyyneliä kummuille, jotka 
hänen suuren rakkautensa näkivät. 

KORPIVAARALLE 
Näky aina silmäin eessä mulla: 


Seison huipulla ma vieraan vuoren; 
ympärillä alpit ylpeet kohoo 
lumihuiput, jyrkät, kimmeltävät, 
maata, taivahia uhmaavaiset, 

alpit, jotka tulvavirroin haastaa, 
alpit, joihin salamat ei pysty, 

alpit, joiden otsan pilvet kätkee, 
alpit, jotka hiitten unelmina 
aukeavat jälleen maailmoille. 


Seison huipulla sen vieraan vuoren; 
vierelläni etelän on neiti, 
mustakulma, säihkysilmä impi; 

ja hän kuiskaa mulle: Kaunis, kaunis 
eikö totta tämä, eikö suurta 

olla yläpuolla kaiken, kaiken. 


Ja ma nyökkään päätä; puoliks kuulen 
laaksoloista paimentorven äänen, 
kyläkirkon hellän kellonsoiton, 
kuorilaulun vaikerruksen vienon ... 


Silloin alpin huippu äkin katkee, 
loisto sammuu vuorijäätiköiden, 
pieneks kaikki käy, niin harmajaksi, 
äärettyyden tyhjyys astuu esiin, 
kaikki kattaa, kietoo valkein hunnuin, 
peittää ympäristön, laakson, kirkon, 
peittää naapurini, peittää minut... 


Tyhjyydestä vuori toinen kohoo, 
korpivaara, sinisalon lakka, 

päivän kultakukan auetessa, 
jälkeen kevähäisen öisen nuoren, 
jälkeen lehvän ensi väsymyksen: 
kauko sinizmetsámeri ensin 
niinkuin viini tumma hohtavainen, 
sitten niinkuin kissankellon välkky, 
taasen Tapion kuin punaviitta, 
jonka keskeen Päiväntytin vyöhyt 
pudonnut on hopeainen=suomus. 
Mutta korpivaaran kiirehellä 
uljaan honkapirtin torniss’ seisoo 

metsän nuori kruunupäinen herra, 
aurinkoisen suuren nousun nähden, 
nähden salon suuren kirkastuksen, 
nähden entisaian kultakäet, 

sadun valkosoravaisten juoksun, 
nähden kaiken tuon ja kuullen kuinka 
tuuli haukotellen puissa heräs, 
puoliks nähden, puoliks kuullen kaiken, 
sillä silmissänsä Sinipiian 

katse väikkyi aina, korvissansa 
Metsänneidin kuiske kumma kaikui, 
katse nähty, kuiske kuultu äsken ... 


Sen ma näyn tyhjyydessä näen, 

sen ma näen ja kuin hukkuvainen 
kädet ojennan ma kohti, turhaan: 
haave loittonee ja haipuu, kohta 

alpit selvät jälleen eessä hohtaa, 
lumihuiput, kimmeltävät, ylpeet, 
maata, taivahia uhmaavaiset; 
vieressäni säihkysilmä neiti 

mulle huudahtaa: Ah, Pohjan herra, 
eikö kaunis teistä alppein jylhyys ... 
Kyynel mulle silmään kohoo, nyökkään 
hälle päätä hiljaa: Kyllä, neiti ... 


HYPERBOREAN POIKA 


Kenen korkeat jumalat keinuunsa ottavat kerta, 
eivät ne häntä yhdessä kohden pidä, 
he heittävät häntä 
välillä taivaan ja maan... 
* Eino Leino, 

RUKOUS PALLAS ATHENELLE 


Pallas Athene, 

valkeen eetterisilman, 

pyhän öljypuunoksan 

jalo valtiatar, 

suur Pallas Athene, 

älyn ankara käärmeshaltiatar, 
jonka kilpenä kauhea gorgoneion, 
vihamiehet kallioks kangistavainen, 
itse Zeustaki kammottavainen, 
suur Pallas Athene, 

rauhan korkea jumalatar, 

jonka kämmenell' lempeä Voitotar on, 
sua kaukaisen ja korpisen 

laps valkeen Hyperborean 

ma lähestyn. 


Maast olen, missä muutamat 
vain kirkkauttas palvoi, 

maast olen, missä harvemmat 

sun yrttiäsi valvoi — 

siellä Thrakian Ares riidoin riehuu, 
mies pyörretuulien lennossa liehuu, 
ja nuorison umput ne uhrina vie 
ah, Arthemis orthian julma tie, 

ja lohdun sille suopi vaan 

Dionysos villi, mi hurmissaan 
ilolauluja laulaa yön kokonaan, 
vaan tuonen tuvista aamuin kuiskii. 


Ma tulen etees rukoillen, 

Sun yrttiäsi etsien, 

sinun eetteriskirkasta rauhaas, 

ota hyyännespoikasi helmaan lauhaas, 
hänen Hallan vihoista päästä suo 
ja katsehista gorgon=neidon, 

pois rinnan sumuaallot luo 

ja lumet epäilyksen keidon, 

hänet jälleen johdata taas elämään, 
elä harhasaavikon yönhämärään 

sa ehtoopoikasi hukkua anna. 


Sun suvipilves kuulakkuus 
sa korven poiall' avaa, 
suo sieluun kevään riemu uus, 


suo että sydän havaa 

taas vaahtohon kosken kuohuharjan 
ja leikkihin nurmen kukkasarjan 

ja elon onnehen täytehen taas 

ja synnittömyytehen kaunihin maas, 
ja tiedon uutehen virvoitukseen 

ja taiteen uutehen kirvoitukseen 
koko ihmisen uutehen kirkastukseen. 


Luo tahto terässopahan, 

suo voima urhon vapahan 

kaikk' kantaa taakat leikkimielin, 
vaan varjele voitosta hybris=kielin. 
Sun suureen johda oikeutees, 

ja käärmehensälysi mulle anna, 

sun :nostata eetteriskirkkautees, 
minut kyyhkysen siivin sinne kanna. 
Suo täydeksi että ma kerran löytään, 
saan kutsun jumalten juhlapöytään 
valovuorelle ylhän Olympon. 


Pallas Athene, 
valkeen eetterisilman, 
pyhän öljypuunoksan 
jalo valtiatar, 

suur Pallas Athene, 

älyn ankara käärmeehaltiatar, 

jonka kilpenä kauhea gorgoneion, 
vihamiehet kallioks kangistavainen, 
itse Zeustaki kammottavainen, 

suur Pallas Athene, 

rauhan korkea jumalatar, 

jonka kämmenell’ lempeä Voitotar on, 
sua kaukaisen ja korpisen 

laps valkeen Hyperborean 

ma lähestyn. 


MUINAISTEN THIUDIEN LAULU 


Miks kuolosta laulatte nuorin suku 
ja ajasta jolloin tihdet herkee; 

ei vielä päiväimme päättynyt luku: 
on eessämme talven yö vain sirkee. 


Miks virsi kuin raskas syysade virtaa 
ja pirtit vettää ja leikkaa urvat: 

voi laulu leikkiä revontulen pirtaa, 
ja talven on lumessa kontion turvat. 


Vei vihamies Jumalan temppellehdon 

ja aarteemme ryösti ja viimeisen evään, 
suin jäätävin suuteli lastemme kehdon 
ja hävitti laihot nousevan kevään. 


Nyt köyhät me oomme, ei heläjä kullan 
ei kukkien haaveet; vaan kuolleet emme, 
viel’ emme astuneet alle mullan, 

viel’ aaveina hangilla taistelemme. 

Meit ette voittaneet — peljätkäätte, 

me tulemme, hiivimme, viemme Sammon 
taas kotkan siivin me — peljätkäätte, 
me iskemme teihin thiudein kammon. 


Me noitia olemme, valkeasilmät, 

ei tunge kenkänä kuoremme taaksi, 

kuin rauta me lyömme ja olemme kylmät, 
ja kauan kestä ei aaltomme vaaksi. 


Kun tulette, vastass’ on vuoret jäätä, 
ja hyytä on pelkkää sinikorvet, 

ei pihalla piilossa yhtään päätä, 
lähivaarojen varjoss’ ei paimentorvet. 


Maan perillä kaikki, suojassa Jinnan 
ja takana tulisen vallihaudan; 

ah, saaliista maksatte kalliin hinnan; 
käsi jokaisen kantaa taikaraudan. 


Ei antaudu kukaan, kun kuolema aukee, 
mies ennen hautansa hakkaa karuun 

ja poistaa pylväät, — katto laukee 

ja kaikki vaipuu vuorien taruun, 

METSIEN KENTAUREILLE 


Te metsien ylpeät kentaurit, 

te raa'at, rohkeat, turmelemattomat, 
te villien luonnonäänien viemät, 
myrskytuulina lentäväiset, 
vasamoina iskeväiset, 

tulkaa. 


Tulkaa hurjilla ratsuilla viilettäin 

synkistä korvista, vuoristorotkelmista, 

yli yöllisen maan kuin ukkonen ankara lyökää, 
nukkuvaiset, torkkuvaiset, 

puolisunissa astuvaiset 

herättäkää. 


Tulkaa. Kaivaten teitä vartovi kaikki täällä: 
Nuoret miehet vääriä marmorikirkkoja laittaa, 
nuoret naiset vääriä kirjoja kankaihin kutoo, 

nuoret lapset vääriä leikkejä leikkii, 
vanhat entistä itkee, 
tulkaa. 


Tulkaa. Maahan lyökää väärät marmoripatsaat. 
Uus rohkea laulu ilmoihin lennättäkää, 

uus ylpeä haave pilvien pielille singotkaa, 

uus ankara usko miesten mielihin luokaa, 


usko uutehen maailmaan, 
tulkaa. 


Tulkaa. Prometheus Valkeantuoja on kahlittu 
jälleen, 

taas jumalten kotka sankarin maksaa kalvaa, 

titaani turhaan vapahtajaansa vartoo, 

huulensa yhtehen puree, väärä kun laulu 

kunniaksensa kiirii, 

tulkaa. 


Tule Kheiron, viisain, rohkein kaikista kentau= 
reista, 

tule, pois aja väärät kyynelet sankarin luota, 

tule, kärsijän puolesta itsesi jälleen uhraa, 

rintasi tieksi vapahdusnuolelle anna 

ja kuolohon kulje. 


90 


AMAZOONILLE 


Hippolyte, kirkas sorja, 
metsän villi peura norja, 
amazoonein valtiatar, 
skyythain kuulu kuningatar, 
Hippolyte, ah Hippolyte, 
mulle vyösi kaunis suo'os. 


Turhaan sotaa mulle nostat, 
ensi ystävyyttäs kostat, 

Heran ääntä sa turhaan kuulet, 
vihaavas mua turhaan luulet — 
Hippolyte, oi Hippolyte 

vartes kultavyöhyt tuo'os. 


Aphroditen kehoitusta 
kuullos, luovu taistelusta, 


ystävällesi ylimmälle 

kaunihisti pyytävälle 
Hippolyte, ah Hippolyte 
katse ystävän ees luo’os. 


Noinko saatat julma olla, 
villi peura, taistelolla 

käyt sa pyytäjääsi kohti — 
ah, noin yksin talla tohti 
Hippolyte, vain Hippolyte 
skyythain kuulu kuningatar. 


Noin sun, sorja, tulee tulla 
harjall’ orhin valitulla, 
keihäs välkky taistovalmis, 
kilpi kirkas vaistovalmis, 
Hippolyte, oi Hippolyte, 
amazoonein valtiatar. 


Ah, noin ratsus tulee kiitää, 


noin sun heittokeihääs liitää, 


lentää hienon — myrkkynuolen . . 


Hippolyte, eessäs kuolen ... 
taikavyösi välkkehissä, 
julma, kaunis surmaajatar. 

MAALISKUULLA 


Kirkas talvinen päivä, 
hopeahanget hohtaa, 
kylmänkirpeät silmää 
auringonsätehet kohtaa. 


Kuuluu kulkusten helske 
reen on jalasten rapse, 
tasaisna tahtia lyöpi 
orhimme kavion kapse. 


Näinpä me kiidämme, kaunis, 
lävitse sinisten varjoin, 
lentäen hepomme oiva 
liehuvin kultaharjoin. 


Kiidämme, valkeat tuulet, 
mittoja, määriä vailla, 
nauraen, leikkiä laskein 
Pohjolan kirjosmailla. 

Päivyt ei liian kylmä, 

liian ei lämmin lainkaan, 
kellomme helske ei lämmin, 
liian kylmä ei vainkaan. 


Vapaina kiidämme vielä, 
orhimme oiva se johtaa, 
kirkkaana, selvänä päivyt 
eessämme armahin hohtaa. 


APHRODITE=PATSAALLENI 


Ma kaiken kultani ja norsunluun 
pajaani vein ja Vaahtosyntyisen, 
Sun taoin, yksinäisen, ylhäisen, 

säteissä päivän, aavehissa kuun, 


Sun värjyjäsenisen, hymysuun, 

Sun viettelevän, sfinxikatseisen, 

Sun ylpeän ja laineliikkeisen, 

Sun, jonka vuoksi unhotin ma muun. 


Nyt illan uupuessa hämärään 
vain eessä sfinxikatsehesi nään 


ja vartalosi viivan hienon värjyn. 
Sa ainoo sidot minut elämään, 


Sun ainoon alttarisi juureen jään, 
Sun eessäs laskeudun ja lankeen, särjyn. 

YKSINAISYYDELLE 


Oi Yksinäisyys, Sulle laulun laulan 
nyt illan pimetessä hiljakseen, 
oi Yksinäisyys, ystäväni ylpein, 
Sa purjekumppalini menneen veen. 


En laula Sulle niinkuin orpo ennen 

kun kuljin kuudanyössä yksinäin, 

en laula niinkuin lauloin lemmen mennen, 
kun haihtuvan ma haavehien näin. 


Nyt talvilumisen ma virren laulan 
ja kidekukkasista kesän teen, 

nyt sinivarjoille ma tanssin soitan 
ja uneen laulan tuiskun uupuneen. 


` Ah, seison kumpareella Suomen vuoren 


ja täältä katson kaikkeen maailmaan, 
niin uuden lauluni ma laikahutan 
ja Sulle uskollinen olen vaan. 


PHAIAAKILAISELLE LAIVALLENI 


Laivani, phaiaakein peru kaunis, kukkea pursi, 
rintani autuus oi, ainoa kalleutein, 

unteni armasta merta mi kuljet johtoa ilman 
hiipuen kuin kevyt tuul’, lempeä perhonen vain, 
onneni kullan hohtava venho, sa kuultava purje, 
kulkua nähty min ei, henki min ääneti vie, 
haahteni pääskyslinnun lempeän laulelupuinen, 
mastoni honkanen, ah, korvesta skyythien maan, 
haavehen valkea laiva, mi saavutat Joutsenen joiun, 
Aaluen voittaen jäät, tursojen taittaen päät, 
pyörteet kiehuvan Rutjan liitäen voittamatonna, 
kestäen katsehet myös Pohjolan lentävän kyyn: 
sieluni ainoa lohtu sa oot, kun kaikki mun jättää, 
tyhjyys ympäri käy, saapuvi himmeä yö. 

TUHKAUURNALLENI 


Sa tuhkauurnani, kallis marmorzuurna, 
sa valkohohtava, kukkahuippu aarre, 
akanthuslehvien viileen hankivaipan 
varjostama, 


sa valkoaivoni karren viime paja, 
sa punasyömeni liekin viime luola, 
sa kultasieluni sauhun viime koti, 
tuhkatemppel, 


sa mausoleumini, sauvoin kreikkalaisin 
ja elon raskahin heelmáseppel=friisin 
ja metsän linnuin, kuolon tylsin kalloin 
kaunistettu, 


sa kuvat korkeat kyljin kantavainen: 
Dionysosstriumfin, thyiaadit, najaadit, 
satyyrisankari Midaan, Marsyaan ja 
suuren Panin, 


sa tuhkauurnani, kylmä marmor=uurna, 
sa mulle tuhkana vielä kuiskit haaveen, 
sa mulle sieluna vielä kerrot sadun 


Pohjanperän: 


Dionysos Voittajan thyrsos=sauvan lyönnin, 
thyiaadin surmantuovan soihtutanssin, 

ja Panin aution suon ja kylmän korven 
kauhuhuudon, 


ah, Syrinx impyen kauniin kaislakäynnin, 
ja yksinjäänehen Metsänpiian silmät, 
satyyrin suuria suruja peittäväisen 


naljanauruin, 


Marsyas raukan, Phoiboon kanssa kilpaa 
mi soittaa tohti ja miltä nahkan ketti 
suur Phoibos, jättäen miehen mielipuolen 
korpitielle, 

ja Midas tuomarin, Phoiboon huonommaksi 
mi tohti arvata, mille Phoibos antoi 

ne kuulut aasinkorvat pienen kansan 
pilkkatauluks. 


Sa tuhkauurnani, kylmä hautauurna, 
sa mulle tuhkana vielä kuiskit haaveen, 
sa vielä sieluna mulle kerrot sadun 
Pohjanperän. 


EPILOGI 





IKAROS VAHASIIVILLA 


Terve pyörryttävä valo, 
ilman sielu, puhdas, jalo, 
salamain ja voiton valkeen, 
hengen hehkuvan ja selkeen, 
Pallaan jumal=kartano. 


Labyrintin sokkeloista, 
satatuskan tummennoista, 
epätoivon asunnoista, 
elon eksytyksen soista — 
terve eetter ylhäinen. 


Matele en enää maassa, 
liidän taivaan pilvihaassa, 
siivin soudan sinisotkan, 
haavein kohoon kultakotkan 


ilmaan aina valkeempaan. 

Leijuu alla taivaan pielet, 
tulee syömeen monet mielet: 
onnelliset, onnettomat, 
mulle nyt jo yhtä omat, 
yhtä eetterskirkkahat. 


Rajoista nyt aatos vapaa 
haadeksen ja taivaan tapaa, 
yli pahan, yli hyvän, 
matalan ja yli syvän 

sulin kirkkain kiitelee. 


Yksi vain nyt mieltä kiehtoo, 
sieluun villin hehkun liehtoo: 
Auringon, ah, liekkitalo, 
Phoiboon sädenuolten palo, 
soitto hurmahenkinen. 


Hurmasoitto, liekkinuolet, 
valtaa ennenkuin sa kuolet, 
kartanosta Phoiboon voita, 
laulu uusi sitten soita 


kuulla kaiken maailman. 


Lentää poika Daidaloksen, 
unhoittaa maan varoituksen, 
isän, kaiken unhoittaen 
liitää päälle taivaan laen 
lyyraa, jousta valtaamaan.' 


Phoibos, hopeejousimiesi 
silloin kaarensa hän tiesi, 
tulisoron lennättää hän 
nuoren Ikaroksen päähän, 
syöksee hänet syvyyksiin. 

Hinta 2 mk. 


